"RAVIT ASAF" רשת בתי הספר לאיפור מקצועי מציגה מראה איפור פורים 2010 . מראה האיפור "BLACK DEMON " דרמטי מתמיד מועבר ע"י שילוב של איפור פנים וביוטי בגווני שחור ולבן,שכבות של ריסים מלאכותיים וליפסטיק שחור. איפור הפנים עשוי מצבעי מים "AQUA COLOR" מיוחדים לפנים מבית "RAVIT ASAF " אשר מושקים בסניפי הרשת לקראת פורים.
תמונה: איפור: בן קדר ל "רוית אסף", שיער: נטאשה קאוצוק, צילום: אמיר יהל.
1. פיסול מבנה האף והגדלת האוזניים באמצעות שעווה. יש לעצב את השעווה לצורת משולש שקודקודו כלפי מטה ולהדביק על גשר האף. בעזרת משטח הציפורן ובאמצעות קרם לחות יש להחליק את השעווה עד לקבלת הצורה הרצויה.
3. נצבע את כל שטח הפנים בגוון תכלת בהיר.
4. יש לצבוע את שטח העפעף העליון והתחתון בגוון תכלת בהיר מגוון הבסיס.
5. נשרטט הצללות לחיטוב מבנה הפנים (דגש של עצמות לחיים) באמצעות מייקאפ שזוף וצבע כחול כהה.
6. נפזר צללית מבריקה בגוון תכלת בהיר באזורים הגבוהים בפנים ובמסגרת האף.
7. באמצעות מכחול דק נפזר נקודות של צללית אבקה בגוון פנינה.
8. את הגוף נצבע כולו בתכלת ונסמן קוים אופקיים בכחול כהה לפי קווי דמות אווטר.
9. את השיער נקלע לצמות ונשים בקצה נוצה וחרוזים.
איפור: יוסי ביטון, עיצוב שיער: ארז רייס, צילום: יניר סלע וליאור ליבוביץ, צוות מאפרים: נטלי בן אבו, אירנה שטיינבס, דנה מנדל, ענבל אסלטי אוחיון, סטיילינג: נטליה לידרמן, דוגמן: גל בו עמרה, דוגמנית: אורלי וקנין.
רשת בתי הספר לאיפור מקצועי איב מייק אפ ברעננה רחובות וחיפה יצרו בהדרכתו של אומן האיפור טירן חמצני מחווה מיוחדת לסרט אווטאר לוק פורימי כחול במיוחד. המראה בהשראת אנשי הנאבי, משלב גווני כחול רויאל , שימוש באבקות מנצנצות כיד הדמיון הטובה, ומקנה לעין מראה חתולי במיוחד, מראה שיגנוב את ההצגה בכל מסיבת פורים.
איל מקיאג' מציגה את מראה דמותה של 'נייטירי' , גיבורת הסרט המצליח אווטאר. דובי פריגר: "האתגר המרכזי מולו ניצבתי הוא שלמרות שנייטירי דומה מאד לבן אדם, היא למעשה דמות ממוחשבת ולפיכך קיימים מספר הבדלים בינה לבין בת אנוש. לכן בחרתי בדוגמנית בעלת מבנה גוף דומה מאד לדמות. על מכשול צבע העור התגברתי בקלות באמצעות צבעי גוף כחולים על בסיס קרם, אבל כשזה הגיע לתווי פנים החלטתי ליישם כישורים מתחום האפקטים המיוחדים שכללו פיסול ובנייה של חוטם רחב וחתולי מפלסטלינה מיוחדת, הסתרת הגבות, הרכבת אוזניים זקופות והדבקת אבנים קטנות על המצח והלחיים".
מאסתם בתחפושת המסורבלת והבנאלית? לרגל חגיגות הפורים לפניכם, המאפרים, מסיכת נשף פורימית מעולם האופנה והפנטזיה שכולה על טהרת המייק אפ. טכניקת האיפור Make Up HD - איפור בהתזה, מאפשרת לכל מאפר להגיע לרמת דיוק, מהירות ופיזור של צבע והכול עם מברשת אחת. שיטת העבודה מתבססת על מילוי האקדח (האייר בראש) בצבעי המייק אפ השונים, המיועדים בדרך כלל לאיפור בטכנולוגייה זו. מדובר בצבעים על בסיס סיליקוני שמקנים עמידות לצבע על הפנים והגוף לאורך זמן.
את מלכת הלבבות מאפיין מראה קלאסי ומלכותי. בהתאם לכך, טטרו ממליצה: "יש לסרק את השיער במראה נשי ומוקפד. אני ממליצה להחליק את השיער בפן, ולצבוע אותו בצבעים קלאסיים בטונים הקרובים למראה השיער הטבעי, אך עדיין מובהרים במעט, זאת בכדי להעניק לשיער מראה חיוני ובעל נוכחות. חשוב לשמור על מראה נקי ומהודר. חלוקה של השיער עם שביל בצד, תעניק לשיער מראה מיוחד עוד יותר ואף מסתורי יותר...".
1. הכנה ראשונית: התאפרי כרגיל ליציאה (בסיס, צלליות עיניים והצללות).
2. הדבקת המסכה: גזרי בד תחרה שחור בצורת מסיכה ולאחר הדביקי על הפנים בעזרת דבק ריסים.
לשדרוג המסכה: הדביקי אבני זרקון, יהלומים וריסים בעזרת דבק ריסים.
3. שפתיים: סרטטי את השפתיים בעזרת תוחם אדום. לאחר מלאי את השפתיים בעזרת מברשת שפתיים בליפסטיק אדום עד למראה אחיד.
4. ניצנוץ השפתיים: הדגישי את שפתייך בעזרת נוצצים אדומים למראה זוהר במיוחד.
ליידי גאגא, השם הכי חזק בעולם הפופ, עושה עליה ומגיעה לישראל בדיוק לחג הפורים. הרעיון באיפור מהסוג הזה הוא לעבוד על הקווים הבולטים והמרכזיים של הדמות ולהקצין אותם עד כמה שניתן, לא חייבים ליצור בדיוק את אותו האיפור, צריך לחשוב גם על הצד המעשי של העניין שהרי כמה זמן באמת נוכל להשאר עם מסכה על הפנים במהלך מסיבת פורים לילית?Poker Face- כמו שרק ליידי גאגא יודעת לעשות, במראה הזה בא לידי ביטוי השואו, הבמה והמשחק. מסכת המראות נחצתה לשניים לעומת המראה המקורי ונבנתה ממש על פני הדוגמנית. גם הכפפה המזוהה עם ליידי גאגא צויירה ישירות על גופה של הדוגמנית על מנת לדייק במראה. איפור וסטיילינג: שלי אגמי, צילום: אבנר רישרד PhotoAR, דוגמנית: יובל שחר.
1. צביעת הפנים בלבן- מרחו מייק אפ לבן על בסיס שמן או בצבע שמן לבן לציורי גוף על הפנים בעזרת ספוגית יבשה והתחילו למרוח בטפיחות מלמעלה כלפי מטה עד שתמלאו את כל שטח הפנים, כולל אזור ארובת העין. הניחו באזור הגבות כמות נדיבה במיוחד של צבע, במטרה להסתיר את הגבות הטבעיות.
2. פידור הפנים- פדרו את הפנים בפודרה לבנה, בעזרת פאף נקי לפודרה, מלמעלה כלפי מטה. המטרה היא לקבע את בסיס האיפור הלבן שיצרנו בשלב הקודם, כך שנוכל לצייר את הגבות, השפתיים והדמעה ביתר קלות.
3. ציור הגבות- אחרי שהנחנו את הבסיס, נוכל לצייר את הגבות של פיירו. היות ומדובר בדמות שהבעת פניה עצובה, נצייר גבות שמדגישות זאת, על ידי ציור גבות בזווית הפוכה- כלומר נעלה בחלק הפנימי ונרד בחלק החיצוני.
4. ריסים- ננקה את הריסים משאריות הפודרה. במידה והריסים בהירות, נשתמש במסקרה להדגשתן.
5. הדגשת שפתיים- נשתמש בעיפרון תוחם אדום בכדי לתחום את השפתיים ולמנוע מהאודם ללכלך את הבסיס הלבן שיצרנו. לאחר השרטוט, נמלא את השפתיים באודם אדום, כמה שיותר נועז ובולט כדי ליצור קונטרסט חזק.
6.דמעה/לב אדום- נוסיף ציור של דמעה או לב קטן מתחת לאחת העיניים בעזרת עיפרון אדום תוחם. נמלא את הציור באודם אדום.
1. מנקים את הפנים בעזרת ג'ל ניקוי ולאחר מכן מורחים שכבת קרם לחות.
2. מתאימים מייק-אפ לגוון העור.
3. מניחים מייק-אפ מוצק מהסוג הדק והעדין.
4. מקבעים את המייק-אפ בעזרת פודרה.
5. מניחים משקפי שמש על הפנים ובעזרת עיפרון עיניים שחור מקיפים אותם בקו מתאר.
6. מותחים פס איילנר בחלק העליון של העין.
7. בעזרת ערכת צבעי גוף על בסיס מים, ממלאים את פנים המסגרת, במגוון צורות גאומטריות כיד הדמיון הטובה.
8. ניתן לעטר בפאייטים צבעוניים שנצמדים לפנים בעזרת ואזלין.
9. מורחים על השפתיים גלוס בוהק.
לקראת פורים 2010, המאפרת עדי מאור סיסו, מציעה לך הזדמנות להוציא את החיה שבך ולבחור איזו דמות לעטות בחג הקרוב. אז מי את? האופנתית? המסתורית או אולי מפתה וחושנית? בצילום למעלה: האופנתית – אישה קלילה וספונטנית, שאוהבת לגוון ויודעת בדיוק מה הסטייל שלה. הדפס הזברה הוא מוטיב חוזר בשלל תחומי האופנה, וגם השנה חזר לככב לא מעט. את מראה הפסים אפשר ליצור בקלות בעזרת מכחול וצבעי מים שחור ולבן במקומות שונים על הפנים והגוף. בצילום למטה: . המסתורית – אישה ששולחת מבט חד ובוחן כשהיא מעוניינת בגבר שלה. מוקפת הילה מסתורית ומרתקת בכל מקום בו היא עוברת. גורמת לגבר שלה להרים את העיניים ולחפש אחריה. ליידי נץ, היא בדיוק הדמות המתאימה לייצג זאת. את המראה אפשר ליצור בעזרת מייקאפ לבן וחום בגוונים שונים ומשיכות מכחול, תוספת מקור שעווה והשלמת המראה הדרמטי ע"י הדבקת נוצות וריסים תואמים.